Tõnu Kibena

Tõnu Kibena (26. september 1937 Koolitare küla, Aleksandri vald, Võrumaa – 13. märts 2021 Võru) oli Eesti võrkpallur. 

Märtsiküüditamisest pääsenuna lõpetas ta 1952. aastal Luutsniku 7-klassilise kooli ning jätkas õpinguid tehnik-tehnoloogi erialal Võru Tööstustehnikumis. 

Lõpetamise järel 1957. aastal asus ta tööle Võru Autobaasi. 1961. aastal sai temast Võru Teedevalitsuse remonditöökoja juhataja. Tema ülesandeks sai ka tee-ehitus- ja hooldusmasinate ennistamine Maanteemuuseumi ekspositsioonide jaoks. 

Võrkpallitreeninguid alustas Kibena tööstustehnikumi päevil ning tuli 1954. aastal Võru meeskonnaga Eesti NSV noortemeistriks. Ta kuulus spordiühingu Jõud võrkpallikoondisse ja osales esimesel Jaan Gutmanni nimelisel rahvusvahelisel võrkpalliturniiril 1959. aastal. Tõnu Kibena tuli Eesti meistriks ka bridžis nii individuaalselt (1974) kui ka paarismängus (2008) .

Isiklikku
Tõnu Kibena isa oli Voldemar Kibena ja onu Jaan Kibena.

Viited

Kategooria:Eesti võrkpallurid
Kategooria:Eesti sporditegelased
Kategooria:Rosma kalmistule maetud
Kategooria:Sündinud 1937
Kategooria:Surnud 2021